„LinkedIn Masterclass“ – онлайн обучение
2021-06-04
Имаш ли профил в LinkedIn? А използваш ли го? Ако познанията ти за работа с платформата са базови, вероятно не ти е много полезна. Всъщност чрез LinkedIn можеш да създадеш много контакти, стига да знаеш как. Заслужава си да вложиш малко повече време в изграждането на профила си. Как да го направиш по-силен? Запиши се за обучението, за да разбереш. От лектора научаваш и още как да:

намираш повече клиенти и контакти;
накараш повече хора да разгледат профила ти;
увеличиш броя преглеждания на статусите и публикациите си;
извлечеш максимална полза от групите за контакти;
използваш корпоративните страници и др.

Разгледай и програмата на събитието, за да разбереш с какво още ти е полезно.
За кого е подходящо

За фрийлансъри, собственици на бизнес и хора, които търсят работа.

Лектор

Филип Калвърт е маркетинг експерт и лектор. Водил е конференции в над 50 държави. Има експертни познания за работа с различни социални мрежи, а LinkedIn използва от 2004 год.

Обучението е с такса, с предварителна регистрация.

Ако се регистрираш до 21.05., таксата е 120 лв.
Цените са без включено ДДС.

Онлайн обучение „Facebook Marketing“
2021-06-17 19:00 - 22:00 (Europe/Helsinki)
Имаш онлайн магазин, създал си им профили в социалните мрежи и ги менажираш сам. Използваш няколко платформи, но предимно достигаш до клиентите си чрез Facebook. Направил си план и си поставяш ясни цели. Успяваш ли да ги постигнеш? Ако мислиш, че има какво още да научиш за управлението на твоята бизнес страницата, курсът ти е от полза.
В края на обучението ще можеш да:

пишеш ефективни послания;
организираш промоции и игри;
създаваш успешни кампании и анализираш резултатите от тях.

Курсът стартира на 17.06. Запиши се за участие не по-късно от 15.06.
За кого е подходящо събитието

За начинаещи маркетолози и собственици на малък бизнес.

Лектори

Денислав Георгиев е основател на „1ForFit“. Компанията разработва дигитални решения за тренировъчни режими и здравословно хранене.
Велизар Величков е част от екипа на „1ForFit“. През 2010 г. участва в създаването на bg.

Събитието е с такса, с предварителна регистрация.

„Видео маркетинг“
2021-06-22 19:00 - 2021-08-15 21:00
Планираш да развиваш YouTube канал, в който да споделяш полезна информация за клиентите си. Знаеш, че това ще е от полза и за тях, и за твоя бизнес. Изградил си план, определил си и целта си. Сега следва изпълнението – да започнеш да заснемаш видеата и да разпространяваш създаденото съдържание. Преди да стартираш, прегледай курса „Видео маркетинг“. Учи те точно на това и със сигурност ти е от полза, ако до момента не си се впускал в подобно начинание.
От лектора разбираш:

как да се подготвиш за създаването на видео;
как да пишеш ефективни сценарии;
как да създадеш ангажиращо съдържание и др.

Обучението се провежда онлайн във вторник и четвъртък, а в края му полагаш изпит. Ако резултатът е добър, получаваш и сертификат за участие.
За кого е подходящо събитието

За хора, които нямат познания в сферата на видео маркетинга.

Лектор

Юлия Николова е специалист с 10-годишен опит. Изучавала е специалност „Филмова и телевизионна режисура“ в НБУ и „Медии и комуникации“ в Швеция.

Събитието е с такса, с предварителна регистрация.

Запиши се не по-късно от 20.06.21 г.

Онлайн обучение „Финансово-правни аспекти при онлайн магазин и електронна търговия“
2021-06-25
Планираш да развиваш собствен бизнес. Електронната търговия има редица предимства, затова и си се насочил към онлайн магазин. Решил си какви продукти ще предлагаш, успял си да очертаеш и профил на потенциалните си клиенти., но все още се двоумиш между различните платформи. Имаш и редица счетоводни въпроси – относно начините на плащане, регистрацията на фирма и т.н. Обучението е полезно за хора като теб.
Включи се в него, за да разбереш:

какви са предимствата при работата с платформи Magento, WordPress, Shopify;
как да използваш международни маркетплейси;
какви документи да изготвиш, за да си напълно изряден;
отнася ли се СУПТО за твоя бизнес;
каква е най-новата версия на Наредба Н-18 и какви промени въвежда и др.

Лекторите говорят още за защитата на личните данни, политиката за бисквитките и за сигурността. Виж програмата на събитието, за да научиш и останалите акценти.
За кого е подходящо

За търговци, собственици на онлайн магазини, счетоводители с малък опит.

Лектори

Христо Петров – управител на счетоводна къща „Golden Vision“. Екипът, с който работи, се е специализирал в електронната търговия. Самият той е лектор на повечето обучения за онлайн бизнеси.
Михаела Димитрова – съдружник в адвокатско дружество „Димитрова и Хаджиева“. Консултира дружества, които търгуват в рамките на ЕС.

Събитието е с такса, с предварителна регистрация.

Регистрирай се до 13.06. и заплаи такса участие в размер на 120 лв.
Цените са без включено ДДС.

Oнлайн обучение „Marketing Basic“
2021-07-02 19:00 - 2021-07-05 22:00
Искаш да се преквалифицираш, но се двоумиш между няколко сфери. Дигиталният маркетинг е една от тях. Ако опознаеш дейността в детайли, ще ти е по-лесно и да вземеш категорично решение. Възползвай се от възможността да запишеш безплатен курс към „SoftUni“, той ти дава добра теоретична и практическа основа.
От лектора научаваш:

кои са основите на дигиталния маркетинг;
кое е най-важното при изграждането на бранда;
какво е стойностно предложение и др.

В края на обучението можеш да изграждаш бизнес модел и маркетинг план.
Ако решиш да се включиш, запиши се не по-късно от 02.07. Обучението стартира на 05.07. и е с продължителност 5 седмици. Занятията се провеждат изцяло онлайн.
За кого е подходящо събитието

За хора с основни познания по дигитален маркетинг, които искат да се развиват в сферата.

Лектор

Александър Иванов е основател на медийна група „Дигитално дело“ и съосновател на „CreateX Digital Agency“. Бил е образователен директор е на „SoftUni Digital“ и „SoftUni Creative“.

Събитието е без такса, с предварителна регистрация.

Изпитът в края на обучението се заплаща – цената му е 50 лв.

Уебинар „Блоговете могат повече“
2021-07-15 13:00 - 14:00
Развиваш свой онлайн бизнес и обмисляш да поддържаш блог към електронния си магазин. Знаеш, че повечето ти конкуренти имат такава секция, дори често преглеждаш информацията, която споделят. Но какви ще са ползите за теб, ако вложиш ресурси в поддържането му? Включи се в безплатния уебинар, за да разбереш.
От Жюстин Томс научаваш:

каква роля имат блоговете в комуникационния микс;
как успешно да водиш своя.

Подготви си и въпроси, предвидено е време за отговори.
За кого е подходящо събитието

За собственици на бизнес.

Лектор

Жюстин Томс е основател на дигитална агенция „ABC Design & Communication“. Самата тя се занимава с маркетинг от над 20 години. Към момента е и лектор в НБУ и „SoftUni Digital“.

Уебинарът е безплатен, с предварителна регистрация.

Онлайн обучение „Правни изисквания към електронната търговия“
2021-07-16 09:30 - 12:30
Работиш, имаш спестявания и си решил да ги вложиш в собствен бизнес. Ориентирал си се към електронна търговия, защото ти дава редица възможности. Знаеш какво ще предлагаш, очертал си и профил на своите потребители. Сега е време да разбереш и какви са нормативните изисквания за развиване на бизнес. Включи се в обучението, ще получиш отговор на много от въпросите си.
От лектора разбираш какви са изискванията за:

сключване на договор от разстояние;
плащанията при продажбите;
защита на потребителите и др.

Научаваш още и:

кои са най-подходящите платформи за електронна търговия;
как да избереш хостинг компания;
как да осъществяваш доставките си и др.

За кого е подходящо събитието

За собственици на онлайн магазин.

Лектор

Десислава Кръстева е съдружник в „Димитров, Петров и Ко.”. Правен експерт е и към фондация „Право и Интернет“.

Събитието е с такса, с предварителна регистрация.

Онлайн събитие „Млади предприемачи – конкурс и обучения“
2021-07-17 - 2021-07-20
Ти си млад, амбициозен и предприемчив. Работата от 9 до 5 в офис не те удовлетворява – решил си да вложиш време и енергия, за да развиеш собствен бизнес. Не си съвсем наясно с какво точно да се захванеш, нито как да стартираш, но четеш много, учиш се от грешките на другите и търсиш подходящи събития. В такъв случай разгледай и това.
За да участваш, трябва да:

живееш, учиш или работиш в следните области: Перник, Кюстендил, София (област);
си между 18 и 29 години.

Ако решиш да се включиш, очаквай:

Онлайн въвеждащ курс – състои се от две части – на 17.07 и на 20.07.
Цялостно обучение – базирано е на най-добрите световни практики, но е адаптирано за пазара в България. Включва и безплатно изготвяне на документи за регистрация на фирма.

Участвай, независимо дали имаш ясно формулирана бизнес идея, или не. Организаторите ще ти помогнат да я дефинираш.
Можеш да запишеш и единствено въвеждащото обучение без да заплащаш такса, но и без да се съревноваваш за наградата на организаторите.
Ако имаш каквито и да е въпроси, свържи се с Юлия Иванова на следните координати:

0897004770;
yuya.consult@gmail.com

За кого е подходящо събитието

За млади предприемачи под 29-годишна възраст.

Участието е безплатно, с предварителна регистрация.

„E-mail marketing“ – онлайн обучение
2021-07-17 19:00 - 2021-07-20 22:00
Много често, когато развиваш собствен бизнес с малко средства, предпочиташ да се справяш сам. Избираш да инвестираш в собственото си обучение вместо да възложиш задачите на специалист. Имейл маркетингът е инструмент за привличане на нови клиенти и ако все още не си го използвал, може би е време да се насочиш и към него. Курсът на „SoftUni“ ти е полезен, защото ти дава и теоретична, и практическа подготовка.
Заниманията се състоят от:

лекции;
демонстрации;
анализи;
упражнения.

В края на курса ще можеш да:

създаваш имейл маркетинг стратегия;
разработваш кампании;
анализираш и оптимизираш резултатите от тях;
се справяш с възникнали проблеми.

Разгледай програмата на обучението. Към всеки модул е разработен подробен план, с който можеш да се запознаеш.
Регистрирай се до 18.07., ако решиш за се включиш. Занятията стартират на 20.07. и са с продължителност 3 седмици.
За кого е подходящо събитието

За хора с базови познания по маркетинг.

Лектор

Симона Попова е съосновател на агенция „Стартъп Мастърс“ и се занимава с дигитален маркетинг от над 9 години. Разработвала е цялостна бизнес стратегия за български и чуждестранни фирми.
Жюстин Томс е основател на дигитална агенция „ABC Design & Communication“. Тя е сред пионерите в областта на дигиталния маркетинг. Създател е на медийна група „Аз медия“.

Участието е платено, с предварителна регистрация.

Кошер 2021 - събитие от хибриден тип
2021-09-09 | Интер Експо Център, бул. "Цариградско шосе" 147, София
Участвал ли си в някое от изданията на „Кошер“? Ако не си все още, не пропускай тазгодишното. Ела, събитието ти дава възможност да:

откриеш нова работа или възможности за професионално развитие;
присъстваш на вдъхновяващи лекции;
намериш съмишленици и създадеш полезни контакти;
придобиеш знания и умения, които да ти помогнат в кариерата.

Събитието е от хибриден тип. Онлайн билетът ти дава достъп до всички лекции след приключването им. Но ако решиш да присъстваш на място, добре е да се ориентираш предварително кои активности да посетиш. За целта – разгледай програмата и си направи план. Накратко:

Искаш да се срещнеш с професионалисти в различна област, от които да почерпиш вдъхновение и мотивация? Включи се в Program Hive.
Участвай в Hot Hive, ако иновативните български изобретения представляват интерес за теб. Можеш да разговаряш лично със създателите им, така че проучи компаниите предварително и си подготви въпроси.
В случай че планираш да смениш работата си, виж фирмите в Company Area. Помисли за кои от тях би работил и прецени как да се представиш пред тях.
Виж Buzz Hive, ако целта ти е да се запознаеш със специалисти с конкретни умения. Интересни хора срещаш и в Networking Zone, а в Quiet Area можеш да проведеш разговор на тихо и спокойно място.
Решил си да направиш крачка съм своето развитие. Възползвай се от възможността за кариерно консултиране в Talant Lab. Разбери какво можеш да подобриш в автобиографията си или как да се представиш по-добре на интервю.
Целта ти е да придобиеш нови умения? Участвай в Skills Lab и избери работилниците, които най-много ти допадат.

Бъди част от „Кошер“ и за да посетиш виртуално различни изложби във високотехнологичния павилион на Конгломерат.
За кого е подходящо събитието

За хора, които търсят нови предизвикателства, кариерно развитие, вдъхновение или искат да подобрят уменията си.

Лектори

Лекторите са специалисти в различни области – основатели на успешни компании, директори на фирми и организации. Разгледай страницата, за да научиш кои са те.

Входът е и безплатен (след регистрация), и платен – в зависимост от достъпа до залите и активностите. Подробна информация за цените на билетите откриваш в сайта.

Можеш да участваш и онлайн – цената на билета е 25 лв.
Ако станеш член на „Кошер“ с месечно дарение, входът за това събитие и други дейности е без такса.

Онлайн курс „Instagram Marketing“
2021-09-11 19:00 - 2021-09-13 22:00
Имаш малък бизнес и развиваш страницата си във Фейсбук. Справяш се и си решил да създадеш профил и в Instagram – потенциални клиенти можеш да намериш и там. За да избегнеш в известна степен принципа проба-грешка, обмисли дали да не запишеш специализирано обучение. Курсът „Instagram Marketing“ ти помага да разбереш как да ползваш мрежата за своите бизнес цели.
От лектора научаваш как да:

създадеш и управляваш бизнес профила си;
пишеш ефективно съдържание;
правиш атрактивни снимки чрез смартфон.

В края на обучението можеш да:

изграждаш стратегии спрямо своите цели;
проучваш конкуренцията;
създаваш рекламни кампании и анализираш резултатите от тях;
използваш статистиката за подобряване на собствените си резултати.

Курсът се провежда изцяло онлайн. Стартира на 13.09., запиши се не по-късно от 11.09. Продължителността му е 5 седмици, а занятията се провеждат всеки понеделник и сряда от 19.00 часа.
За кого е подходящо обучението

За собственици на бизнес и начинаещи в сферата на маркетинга.

Лектор

Димитър Христов е маркетинг експерт и инфлуенсър с над 120 000 последователи.

Събитието е платено, с предварителна регистрация.

Онлайн курс „Създатели на интерактивно електронно обучение“
2021-09-20 10:00 - 2021-09-21 18:00
Ти си специалист в твоята област и си решил да споделиш опита и знанията си с хора, които имат нужда от тях. Планираш да създадеш онлайн курс, но нямаш никаква представа как точно да го направиш. Събитието ти е полезно, защото ти дава достъп до теоретична част, но е и практически ориентирано.
В края му ще можеш да:

трансформираш стандартното съдържание в онлайн обучение;
поднасяш информация по интересен начин;
комбинираш успешно различни медии, за да съставиш материала.

Курсът е с продължителност 32 часа. Имаш достъп до лекциите по всяко време. Получаваш и две срещи с ментор, който ти дава обратна връзка и полезни съвети. Освен това можеш да задаваш въпросите си към останалите участници, както и към преподавател под формата на съобщение.
Всички теми можеш да разгледаш в страницата на събитието.
За кого е подходящо

За хора, които искат да създадат интерактивно електронно обучение, но не знаят как.

Участието е платено, с предварителна регистрация.

Ако имаш въпроси, позвъни на телефон 0800 18866.

Career Show 2021 – кариерно експо на живо и онлайн
2021-09-29 - 2021-09-30 | Sofia Event Center, бул. "Черни връх" 100, София, 1407, Bulgaria
Все още си студент, но вече сериозно си се захванал с търсенето на работа. Създал си CV, пишеш мотивационни писма и кандидатстваш веднага щом попаднеш на подходяща позиция. Чакаш телефонът ти да звънне или да получиш мейл. Поканите за интервюта обаче не идват толкова често, колкото на теб ти се иска. Понякога се чудиш дали изобщо някой разглежда кандидатурата ти. В такъв случай отвори страницата на Career Show и виж какво предлага експото. Сигурна съм, че събитието ще ти е много полезно.
Целта му е да свърже специалистите със съответните фирми. С други думи – избираш работодател, за когото би искал да работиш и го каниш на кратка среща. Изчакваш потвърждаване от него и ако те одобри, ти си на ход – имаш 20 минути да го впечатлиш.
Форумът ти дава достъп и до много интересни лекции – професионалисти в различни области споделят с теб своята история и опит. Някои от темите са:

(Не)възможната кариера в България – Миролюба Бенатова.
За всеки проблем си има мост – Крис Захариев.
10-те урока на Левон Хампарцумян – Левон Хампарцумян.
Качествата на успеха – Йордан Дъбов.
Шансът на стажанта – пътят до мечтата – Мария Цънцарова.

Виж кои са останалите лекции в програмата на събитието.
За кого е подходящо

За студенти, които са в началото на своя кариерен път, както и за специалисти, които са решили да се преориентират в професионално отношение.

Лектори

Лекторите са успешни в различни сфери личности, от които има какво да научиш. Освен гореспоменатите, сред говорителите са още: Силвена Роу, Десислава Стоянова, Иван Донев, Марио Пешев. Виж и всички останали в сайта.

Участието е безплатно, с предварителна регистрация. Провежда се на живо и виртуално:

29 септември – Sofia Event Centre
30 септември – онлайн.

7-ми eCommCongress – събитие от хибриден тип
2021-09-29 - 2021-09-30 | Интер Експо Център, бул. "Цариградско шосе" 147, София
Имаш малък, но бързоразвиващ се онлайн магазин. Сам се занимаваш с него и поддържаш профилите/страниците му в социалните мрежи. С интерес следиш новостите в сферата на електронната търговия, както и всичко по-важно от света на маркетинга. Не пропускай тогава и тази конференция. Полезна ти е, защото научаваш какви са тенденциите през идната година. От лекторите разбираш и повече за:

политиката на Facebook за поверителност – как да намалиш евентуалните щети от промените, които мрежата ще направи;
новите ДДС правила – какво да очакваш, ако внасяш/изнасяш продукти;
видео маркетинга – защо е добре да присъстваш в YouTube;
продажбите извън България – как да достигнеш до чуждите пазари;
психологията на покупките – как да задържиш потребителя на сайта си;
новите деца на улицата – къде са младежите и как се променят техните потребителските навици.

Лекционната част се излъчва на живо от Експо Център без аудитория.
ECommExpo те среща с изложители и се провежда в Зала 4 в зона Digital Village. Включи се, за да:

тестваш нови услуги за електронна търговия;
представиш продуктите си на потенциални клиенти;
създадеш нови контакти.

За кого е подходящо

За собственици на онлайн бизнес.

Лектори

Лекторите са специалисти в сферата на маркетинга, както и собственици на успешни или бързоразвиващи се компании.

Входът е и платен, и безплатен. Ако се регистрираш и гледаш живото излъчване онлайн, не заплащаш такса. Можеш и да закупиш билет на стойност 39 лв. и получаваш запис на лекциите, както и достъп до ECommExpo.

Как да си направиш сайт в WordPress – онлайн курс
2021-09-30 09:30 - 13:30
Обмисляш да стартираш собствен онлайн магазин – имаш добри идеи, вече развиваш Фейсбук страница и се чувстваш готов за тази стъпка. Или пък искаш да създадеш сайт, тип портфолио, за да покажеш своите умения? Чувал си за WordPress, знаеш, че е сред предпочитаните платформи, затова и си се насочил към нея, но познанията ти се изчерпват с това. Нямаш представа нито как да започнеш, нито как да създадеш атрактивен сайт. Наясно си само, че бюджетът ти е малък и трябва да се справяш сам.
В такъв случай можеш да:

действаш на принципа проба-греша – разучаваш платформата и да си помагаш с видеа в YouTube;
запишеш курс.

Ако се спреш на втория вариант, това онлайн обучение ти е полезно, защото от него разбираш как да:

инсталираш WordPress;
добавиш Plugins и Themes, за да направиш сайта си достатъчно функционален и атрактивен;
създадеш страници, блог публикации и навигация;
включиш контактна форма, галерия и др.

Виж и програмата на събитието, за да си наясно какви са останалите акценти.
За кого е подходящо

За всеки, който иска да придобие познания за работата с WordPress.

Обучението е с такса, с предварителна регистрация.

Как да градим бранд и да печелим доверие – онлайн събитие
2021-09-30 17:00 - 18:00
Ако развиваш собствен бизнес отскоро, със сигурност се питаш:

как да изградиш лоялна клиентска мрежа;
защо потребителите да предпочетат твоите продукти или услуги;
как да бъдеш по-разпознаваем.

Отговорът на всички тези въпроси се крие именно в брандинга. Затова не пропускай следващия епизод на SuperTalks. Гост е Жюстин Томс. Тя говори за:

основните стъпки в изграждането на бранд;
ролята на сайта;
основните комуникационни канали и др.

По време на живото излъчване можеш да зададеш и въпросите си към нея. Запиши всичко, което те вълнува и я попитай под формата на коментар.
За кого е подходящо събитието

За собственици на бизнес и маркетолози.

Лектор

Жюстин Томс е маркетинг експерт с над 20-годишен опит, както и основател на дигитална агенция „ABC Design & Communication“. Тя е автор на няколко книги за маркетинг, лектор на редица събития и преподавател в НБУ.

Лекцията е безплатна. Гледай я на живо във Фейсбук страницата на SuperTalks.

Хибриден форум E-commerce summit 2021
2021-10-05 | Интерпред, бул. "Драган Цанков" 36, София, Bulgaria
Развиваш онлайн магазин от доста време и забелязваш как се променя електронната търговия през последната година и половина. Конкуренцията ти расте, появяват се нови магазини, а ти трябва да се адаптираш бързо, за да задържиш клиентите си. Невинаги знаеш как да постъпиш. Участвай в събитието, за да намериш отговор на поне част от въпросите ти. Полезно е, защото очертава тенденциите през идната година, а от лекторите научаваш:

как да привличаш и задържаш нови потребители;
как да подобриш тяхното преживяване в сайта;
как да разраснеш бизнеса си;
защо брандингът е толкова важен;
как да предвиждаш продажби по ключови думи и др.

Виж програмата в сайта, за да разбереш кои са другите лекции.
За кого е подходящ форумът

За собственици на онлайн магазини.

Лектори

Лекторите са мениджъри и основатели на наложи ли се вече фирми или бързо развиващи се компании.

Входът е платен, с предварителна регистрация.
Можеш да присъстваш виртуално или на живо:

онлайн билет – 80 лв.
стандартен – 160 лв.
пакет от 3 билета: 399 лв.

Всички цени са без ДДС.

„TikTok маркетинг стратегия, която всеки бизнес трябва да има“ - уебинар
2021-10-14 19:00 - 21:00
Имаш свой бизнес или предлагаш услуги, а част от клиентите ти се свързват с теб чрез социалните мрежи. Сам развиваш профилите си в платформите. Интересно и приятно ти е. Забавляваш се, последователите ти също. Намерил си вярната рецепта, но си наясно и че аудиторията на всяка социална мрежа има свои изисквания, към които трябва да се адаптираш. Това важи и за TikTok. Платформата придобива все по-голяма популярност, затова си решил да присъстваш и в нея. Ако е така, не пропускай уебинара, за да разбереш:

до кои потребители можеш да достигнеш;
как да използваш трендовете в своя полза;
как да заснемеш видео за мрежата и др.

Виж програмата на събитието, за да разбереш кои са останалите акценти.
За кого е подходящо

За собственици на бизнес, специалисти на свободна практика и маркетолози.

Лектор

Катерина Николич е маркетинг експерт в SoftUni. Развива и свой личен профил в Instagram. Работи успешно и с брандове, и с инфлуенсъри.

Гледай записа на събитието безплатно, но се регистрирай предварително.

„Как да създаваме блог постове, които се класират в Google?“ - уебинар
2021-10-19 19:00 - 21:00
Имаш малък онлайн магазин, проучил си ползите от водене на блог към него и си решил да се захванеш с тази задача. Пишеш добре, а и познаваш бизнеса си – знаеш, че можеш да си наистина полезен на целевата си аудитория. Един от въпросите, който със сигурност си задаваш, е можеш ли да достигаш по-лесно и по-бързо до клиентите си. Важно ти е да можеш да оптимизираш съдържанието, което публикуваш. Как? Този уебинар е част от отговора. От лектора научаваш и как да:

търсиш и подбираш ключови думи;
проверяваш съдържанието си по тях;

За кого е подходящо събитието

За собственици на бизнес, маркетолози и копирайтъри.

Лектор

Георги Тодоров е работил като SEO Manager в „Semrush“, а към момента поддържа thrivemyway.com – сайт, от който можеш да научиш как да създаваш стратегии за дигитален маркетинг.

Гледай записа на събитието безплатно, но се регистрирай предварително.

„Откъде идват идеите“ - уебинар
2021-10-21 19:00 - 21:00
Занимаваш се с писане, дизайн, рисуване или друга творческа дейност. Работиш с лекота, когато имаш добра идея. Но са ти познати и онези моменти, в които седиш и чакаш вдъхновението да се появи, а то така и не идва. Само че работата трябва да бъде свършена. Какво правиш в тези ситуации? Интересна гледна точка ти дава уебинарът. Лекторът споделя с теб:

какво представлява голямата идея и как да я познаеш;
как да постъпиш, когато нямаш вдъхновение;
какви хрумки лежат в основата на някои от успешните рекламни кампании.

За кого е подходящо събитието

За хора с творчески професии, копирайтъри, рекламисти.

Лектор

Александър Братимиров е един от основателите на рекламна агенция Human. Работил е в Saatchi&Saatchi като копирайтър, а в последствие и като творчески директор.

Гледай излъчването на живо, но се регистрирай преди това.

„Дизайн на визуални материали за начинаещи“ – курс на живо и онлайн
2021-10-26 12:00 - 2021-10-30 14:00 | Startup Factory – Коуъркинг, ул. „Цар Калоян“ №10, Русе, Bulgaria
Ти си гимназист или първа година студент, а интересите ти са насочени към дизайна. Нямаш задълбочени познания, нито можеш да работиш професионално с някоя графична програма, но експериментираш, получава ти се и си решил да се развиваш в тази област. Включи се в събитието. От лектора разбираш какви са основните принципи на творческия дизайн-процес.
Основен акцент е работата с Photoshop. По време на курса научаваш:

какви са основните групи инструменти и файлови формати;
как да работиш със слоеве и текст;
как да редактираш изображения и др.

С предимство си пред останалите участници, ако живееш в Русе или региона.
Събитието се провежда на живо в града, но дори и да кандидатстваш от друго населено място, можеш да се включиш в обучението онлайн.
За кого е подходящо

За начинаещи дизайнери.

Лектор

Боян Петков е специалист с над 15 години опит. Обучавал се е в Австрия, Италия и Гърция. Работи на свободна практика по различни проекти – разработка на мобилни приложения, уеб и графичен дизайн и т.н.

Обучението е платено, с предварителна регистрация.

„Разработване на уеб страници с HTML, CSS и JavaScript“ – обучение на живо и онлайн
2021-10-30 14:00 - 18:00 | Startup Factory – Коуъркинг, ул. „Цар Калоян“ №10, Русе, Bulgaria
Опитвал ли си да коригираш малка част от кода в сайта си? Да уголемиш шрифт, да добавиш вътрешен хиперлинк в текста или каквото и да е друго? Отваряш страницата с кода и започваш да се чудиш какво и как да промениш. Пробваш и грешиш, докато не успееш. До следващия път. А мислил ли си да запишеш обучение по писане на код? Така ще решиш проблемите със сайта си, поне частично. Ако идеята ти се струва добра, включи се в курса.
Създаден е за напълно начинаещи и те учи на основните принципи при изграждането на страница. Практически ориентиран е, така че се подготви за интензивна работа.
Разделен е на 3 модула с продължителност по 2 месеца всеки.
С предимство си, ако живееш в района на Русе, а ако Covid мерките позволяват, можеш да се обучаваш и в споделеното пространство на „Startup Factory“.
За кого е подходящо събитието

За всички, които искат да се научат как се пише код.

Събитието е платено, с предварителна регистрация.

„Кога изграждането на бранд среща Ecommerce стратегията?“ – онлайн обучение
2021-11-02 19:00 - 21:00
Предлагаш качествени продукти и си наясно, че се харесват на потребителите. Фокусът ти е насочен предимно към повишаване на продажбите. На заден план обаче остава идеята, която те е вдъхновила да се захванеш с това занимание. Замислял ли си се къде е нейното място в представянето ти и в бизнеса? Ако не си, уебинарът е точно за теб. Лекторът ти дава отговор на този въпрос. Научаваш още и защо:

изграждането на бранд е основополагащо за успеха;
качеството на продуктите е не по-малко важно от името зад тях, дългосрочните цели и комуникацията с клиентите.

За кого е подходящо събитието

За собственици на бизнес, маркетолози, фрийлансъри, копирайтъри.

Лектор

Вилиян Милчев се занимава с онлайн търговия и маркетинг от около 10 години. Работил е върху собствени и чужди проекти. През последните три години е фокусиран изцяло върху изграждането на бранд стратегии.

Събитието се излъчва на живо и е без такса, но е с предварителна регистрация.

Въведение в графичния дизайн – онлайн курс
2021-11-05 18:30 - 2021-11-08 21:00
Все по-често се улавяш как отваряш Photoshop и се заиграваш със снимките от последните почивни дни. Гледаш обучителни видеа и лека-полека научаваш по нещо ново, което прилагаш и на практика. Увлича те графичния дизайн и дори обмисляш да се преквалифицираш. Дали обаче това занимание е наистина подходящо за теб? Безплатният курс на Нет Ит ще ти даде по-голяма яснота.
Запиши го, за да:

разбереш кои са основните софтуерни продукти на Adobe Creative Cloud;
се запознаеш с основните композиционните принципи;
научиш как да създаваш банер и изображения за Facebook;
развиеш креативността си.

В края на обучението можеш да положиш изпит и ако изкараш добра оценка – да запишеш следващото ниво.
За кого е подходящо събитието

За всички, които искат да се занимават с графичен дизайн.

Участието е без такса, с предварителна регистрация.

Изпитът се заплаща, цената е 95 лв. с включено ДДС.

„Marketing Basics” – безплатен онлайн курс
2021-11-12 19:00 - 2021-11-14 22:00
Развиваш онлайн магазин отскоро и виждаш, че има върху какво да поработиш. Резултатите не отговарят на очакванията ти. Това не те изненадва, ти самият осъзнаваш, че действията ти са по-скоро хаотични. Липсва ти цялостен план, който да следваш – стъпка по стъпка, за да достигнеш до задоволителен резултат. Разгледай курсa „Marketing Basics“ – предлага ти да усвоиш ключови концепции. Всяко занятие е свързано с останалите, а в края на обучението ще си наясно как да:

определиш целевата си аудитория;
изградиш бранд;
планираш и подобряваш дейностите си.

В програмата са включени и две работилници – учиш се как да създаваш:

Business Model Canvas за реален бизнес;
маркетинг план.

За кого е подходящо събитието

За собственици на бизнес и хора, които искат да се занимават с дигитален маркетинг.

Лектор

Александър Иванов е изпълнителен директор на „CreateX Digital Agency“ и част от екипа на SoftUni Digital. Основател е и на медийна група „Дигитално дело“ и е преподавател по програмата „Заедно в час“.

Събитието е безплатно, с предварителна регистрация. Изпитът в края на курса се заплаща:

50 лв., ако се явиш до 25.11.
100 лв., ако се явиш след тази дата.

„Онлайн продажби – нормативни изисквания“ - уебинар
2021-11-15 09:30 - 13:00
От известно време сериозно обмисляш идеята да се захванеш със собствен онлайн бизнес. Мисълта за новото начинание е окриляваща, но изпълнението му поражда и безброй въпроси – от това с какво точно да се занимаваш до това къде да хостваш магазина си. На някои от тях получаваш отговор по време на обучението. Полезно ти е, защото лекторът обсъжда най-често срещаните казуси при стартиране на електронна търговия.
Акцентите са върху:

механизмите за извършване на онлайн продажби;
спецификите при сключване на договори;
новостите покрай Наредба Н-18;
изискванията за защита на потребителите и др.

В края на уебинара е предвидено време за дискусия. Ако имаш въпроси, можеш да ги зададеш.
За кого е подходящо събитието

За всички, които планират да създадат свой електронен магазин.

Обучението е с такса, с предварителна регистрация.

Цената е без включено ДДС.

„Продажби и преговори с хипермаркети“ - хибридно събитие
2021-11-19 | Парк Хотел Витоша, ул. Росарио 1
Ти си малък производител, който работи с желание и предлага наистина качествени продукти. Клиентите ти са доволни и бизнесът ти лека-полека се разраства. Правиш следващата крачка и започваш да снабсяваш локални търговски обекти с продуктите си. Стоките се харесват, търсят се и се питаш дали не е време да се появиш на регалите в супермаркетите. Преди да се въвлечеш в това нелеко начинание, обмисли добре плюсовете и минусите. Професионално мнение също ти е от полза – получаваш го по време на уебинара. Включи се онлайн или на живо, за да разбереш какви са спецификите при работата с големите търговски вериги.
Малка част от темите, които се дискутират, са:

кога една компания е готова да продава в хипермаркет;
какво би струвало обслужването в %;
колко можеш да дадеш и какво получаваш обратно;
как да договориш печеливши условия;
какви са работещите и неработещите реклами и промоции и др.

Разгледай цялата програма в сайта – обучението е целодневно, обхваща много теми и е добре предварително да разбереш какво включват отделните панели.
За кого е подходящо

За малки и средни производители, които искат продуктите им да достигнат до хипермаркетите.

Обучението е платено, с предварителна регистрация.

Цената е без включено ДДС.

„Афилиейт Маркетинг: кaк работи, какви са предимствата и откъде да започнем“ – онлайн обучение
2021-11-30 19:00 - 21:00
Питаш се как да монетизираш блога си. Пишеш за неща, които те вълнуват, изградил си своя кръг от читатели и мислиш, че е подходящ момент да развиеш сайта и в тази насока.
Афилией маркетингът е добро решение. Но преди да се захванеш с него, трябва да си зададеш един куп въпроси: „Как да намеря търговци?“, „Към кои фирми да се насоча?“, „Откъде да започна изобщо?“. Отговори на някои от тях, а и на много други, получаваш от обучението. От лектора научаваш:

какво точно представлява този вид маркетинг;
кои са основните източни на трафик;
какви са тенденциите в сферата и др.

За кого е подходящо събитието

За блогъри, маркетолози и всички, които проявяват интерес към афилиейт маркетинга.

Лектор

Александра Кисова работи като маркетинг мениджър в „DarkSide Management“. Фокусът ѝ е насочен към социалните медии.

Гледаш излъчването на събитието безплатно, с предварителна регистрация.

Работа с инфлуенсъри за първи път – онлайн събитие
2021-12-02 16:00 - 17:00
Искаш да популяризираш бизнеса си, а с това и да достигнеш до повече от потенциалните си клиенти. Обмисляш всички възможни начини да го направиш, включително и да работиш съвместно с инфлуенсъри. Вероятно и сам се досещаш, че е грешка да се обърнеш към кого да е. Трябва да избереш подходящия за теб човек – с аудитория, чийто интереси се доближават до това, което предлагаш. Какво друго трябва да имаш предвид, ако работиш с инфлуенсъри? Отговор получаваш от Радостина Христова – Radostna MAMA. По време на уебинара разбираш как да:

избереш популярна личност според нуждите на бизнеса ти и как да се свържеш с нея;
поставиш условия на работа;
анализираш резултатите и др.

За кого е подходящо събитието

За собственици на бизнес.

Лектор

Радостина Христова е блогър и инфлуенсър. Подкрепя НПО в помощ на недоносени бебета и деца с увреждания.

Събитието се провежда в ZOOM, безплатно е, с предварителна регистрация.

Дигитален брандинг - уебинар
2021-12-03 13:00 - 14:00
Бизнесът ти се развива добре, продажбите постепенно се увеличават, а фокусът ти все по-често се насочва към изграждането на бранд. Желанието ти е не само приходите да нарастват, но и да създадеш разпознаваем образ. Готов си да работиш целенасочено и с постоянство, за да го осъществиш. Откъде обаче да започнеш? Отговор на този въпрос получаваш от Жюстин Томс. От нея разбираш още:

защо дигиталният брандинг е важен;
кои са носителите му в Интернет;
какви са малките тайни на успешните марки.

За кого е подходящо събитието

За всички, които искат да изградят свой бранд.

Лектор

Жюстин Томс е маркетинг експерт с над 20-годишен опит и основател на дигитална агенция „ABC Design & Communication“. Преподава в НБУ и SoftUni и е автор на редица книги, посветени на маркетинга.

Участието е безплатно, с предварителна регистрация.
